Na podlagi 2. in 3. točke prvega odstavka 114. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US) ministrica za pravosodje izdaja

**PRAVILNIK**

**o spremembah in dopolnitvah Pravilnika o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen**

**1. člen**

V Pravilniku o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen (Uradni list RS, št. 91/08, 119/08, 53/09, 13/14 in 66/22) se v 7. členu prvi odstavek spremeni tako, da se glasi:

»(1) Nadomestilo upravitelja za unovčenje stečajne mase in razdelitev se odmeri po naslednji preglednici:

|  |  |  |  |
| --- | --- | --- | --- |
| Postavka | Osnova za izračun v eurih | | Nadomestilo v eurih |
| I. | do 37.500 | | 10% |
| II. | nad 37.500 | do 375.000 | 3.750 + 4% nad 37.500 |
| III. | nad 375.000 | do 750.000 | 17.250 + 3% nad 375.000 |
| IV. | nad 750.000 | do 2.250.000 | 28.500 + 1% nad 750.000 |
| V. | nad 2.250.000 | do 3.550.000 | 43.500 + 0,5% nad 2.250.000 |
| VI. | nad 3.550.000 | | 50.000 + 0,3% nad 3.550.000,  vendar največ 100.000 |

«.

Za tretjim odstavkom se doda nov četrti odstavek, ki se glasi:

»(4) Nadomestilo, določeno po prvem odstavku tega člena, se lahko zviša ali zniža največ za 20 odstotkov, če je unovčeno premoženje sestavljalo premoženje, ki je bilo različnih oblik, vrst ali je bilo večjega števila, kar je terjalo več oziroma manj prodaj.«.

Dosedanji četrti odstavek postane peti odstavek.

**3. člen**

V 22. členu se v prvi alineji znesek »1.200 eurov« nadomesti z zneskom »1.081 eurov«, v drugi alineji pa se znesek »600 eurov« nadomesti z zneskom »541 eurov«.

PREHODNA IN KONČNA DOLOČBA

**4. člen**

V postopkih, ki so se začeli pred uveljavitvijo Pravilnika o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen (Uradni list RS, št. 66/22), se nagrada in stroški odmerijo po Pravilniku o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen (Uradni list RS, št. 91/08, 119/08, 53/09 in 13/14).

V postopkih, ki so se začeli v obdobju veljavnosti Pravilnika o spremembah in dopolnitvah Pravilnika o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen (Uradni list RS, št. 66/22), se nagrada in stroški odmerijo po Pravilniku o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen (Uradni list RS, št. 91/08, 119/08, 53/09, 13/14 in 66/22), če je upravitelj do uveljavitve tega pravilnika že pridobil pravico zahtevati plačilo nagrade ali povrnitev stroškov.

**5. člen**

Ta pravilnik začne veljati petnajsti dan po objavi v Uradnem listu Republike Slovenije.

Št. 007-224/2022

Ljubljana, dne …

EVA 2020-2030-0010

**Dr. Dominika Švarc Pipan**

ministrica

za pravosodje